**Informasjon til helsestasjonstjenesten**

**Hospitering ved Kvinneklinikken for helsesøster**

**Definisjon:**

Med hospitering ved Kvinneklinikken(KK)menes all form for ulønnet virksomhet ved KKs seksjoner (innbefatter poster og poliklinikker) som ikke er en del av KKs formaliserte utdanningstilbud (som for eksempel utdanning av jordmødre, legestudenter, sykepleiestudenter etc.).

**Målsetting:**

Tilby god ordning for hospitering, unngå opphopning av hospitanter med overbelastning av personalet, sikre at alle hospitanter har underskrevet taushetsløfte, og sikre at KK har oversikt over sine hospitanter.

**Helsesøster skal bli vist hvor barselrutinene ligger i EQS, og hvordan disse ligger tilgjengelig på internett.**

**Målet er også at helsesøster skal få innblikk i arbeidet/rutinene ved barselavdelingene.**

**Prosedyre:**

Alle som ønsker å hospitere sender skriftlig søknad på mail med informasjon om årstall for utdanning, når du eventuelt hospiterte sist og aktuelle datoer for kommende hospitering. Tilbudet gis to påfølgende dager.

Søknad sendes kontorleder ved KK som koordinerer og vurderer søknadene. Kontorleder samkjører dette med fagutviklingsjordmor/ jordmor- og sykepleiefaglig koordinator om det er kapasitet og hensiktsmessig å tilby hospitering til søkeren.

Det sendes skriftlig tilbud om hospitering til søkeren, samt skjema «Taushetserklæring» som fylles ut og tas med første dag.

Alle som hospiterer ved KK må ha politiattest før oppstart. Hvis søker også har oppholdt seg i utlandet må negativ MRSA test foreligge.

Dette leveres til jordmor- og sykepleiefaglig koordinator.

Fagutviklingsjordmor fører fortløpende oversikt over hospitanter på føde/barsel.

Etter endt hospitering skriver avdelingsleder ut attest ved forespørsel.

Mail sendes: Holgersen, Lisbeth [lisbeth.holgersen@sus.no](mailto:lisbeth.holgersen@sus.no)

**Plan for hospiterende helsesøster ved barselavdelingene**

**Første dag møter hospitanten i privat tøy til rapport i avdelingen kl. 07.00. Deretter får man utdelt sykehustøy.**

Vi tilbyr følgende opplegg for helsesøstre som ønsker hospitering ved barselavdelingene, Stavanger Universitetssjukehus.

**Helsesøster hospiterer 2 dager:**

Dag 1: 7I Barselhotellet

Dag 2: 7G Barsel

**Aktivitetsplan:**

Gå sammen med jordmor og barnepleier på en gruppe på hver avdeling:

* Velkomstsamtale
* Barnelegeundersøkelse
* Fellesundervisning
* Observasjon av barnet, spesielt med tanke på gulsott
* Delta i ammesituasjoner, observere ammestilling, observere tilrettelegging ved ammeproblemer
* Utreisesamtale
* Samarbeid med / informasjon til helsestasjonen

**Gjennomgang av aktuelle EQS-rutiner som ligger på internett:**

**Klikk her:** [**Lenke til kvinneklinikkens prosedyrer**](http://eqs-kk.sus.no/exportKK/docs/doc_21407/index.html)

* Amming og måltidsskjema
* Bilirubinkurve
* Observasjon av barnet / Hypoglykemi
* Tungebånd
* Hiv-positiv mor
* Infeksjon hos nyfødte - observasjon, prøvetaking og behandling
* Barsel – Velkomstsamtale 7G
* Velkomstsamtale, Barsel 7I
* Barsel – utreisesamtale
* Fødselsrapport til helsestasjon, jordmor og fastlege
* Andre aktuelle rutiner
* Det er utarbeidet pasientinformasjon i flere kategorier. Klikk her: [Pasientinformasjon](http://eqs-kk.sus.no/exportKK/docs/doc_21407/chapter_7343589.html)

**Velkommen til Kvinneklinikken**

**Stavanger universitetssjukehus/**

**Helse Stavanger**

Kvinneklinikken SUS, Januar 2019   
[www.sus.no/kvinneklinikken](http://eqs-kk.sus.no/exportKK/docs/doc_21407/index.html)